钦定古今图书集成/理学汇编/经籍典/第079卷 > 宋朱子大全集 > 《答虞大中》
## 钦定古今图书集成/理学汇编/经籍典/第079卷 > 宋朱子大全集 > 《答虞大中》

用九用六，当从欧阳公为揲蓍变卦之凡例。盖阳爻
百九十二，皆用九而不用七，阴爻百九十二，皆用六
而不用八也。特以乾坤二卦纯阳纯阴而居篇首，故
就此发之，此欧阳公旧说也。而愚又尝因其说而推
之，窃以为凡得干而六爻纯九，得坤而六爻纯六者，
皆当直就此例占其所系之辞，不必更看所变之卦。
《左传》蔡墨所谓干之《坤》曰“见群龙无首”者，可以见其
一隅也。盖“群龙无首”，即《坤》之“牝马先迷”也。“利永贞”，即
干之不言所利也。